АҞӘА, лаҵарамза 3 — Sputnik. Атеррористцәа шьамтәылатәи ақалақь Аазаз аҟны (Ҭырқәтәыла аҳәаа иахьаԥну) автомашьына ԥыржәеит.
Иҭахеит быжьҩык ауааԥсыра ҳәа аанацҳауеит ателеканал "Аль-Маядин". Иара убас 20-ҩык ахәрақәа роуит.
Ақалақь Аазаз арадикалтә гәыԥқәа рнапаҵаҟа иҟоуп. Арҭ агәыԥқәа дара-дара рыбжьара аимакқәа цәырҵуеит, бџьаршьҭыхралагьы еиҿанагалоит. Ақалақь аҟны иҟоу аушьҭырҭатә пункт ала ҭырқәтәылантәи абџьар ииаргоит.